În perioada 22 – 31 mai 2024, municipiul Turda va găzdui cea de-a treia ediție a Festivalului „Verde la Turda”.
Acest eveniment include o serie de activități de informare și bune practici privind protejarea mediului înconjurător, oferind soluții eficiente pentru un mediu și un oraș mai verde. Festivalul se adresează elevilor, profesorilor din toate ciclurile de învățământ și tuturor cetățenilor din Turda.
Primele ediții ale festivalului au fost apreciate de comunitatea turdeană, motiv pentru care revenim în acest an cu activități interesante și interactive.
Programul Festivalului
22.05.2024 – Ora de ecologie – Igienizarea stațiilor de Transport Public Urban și a carosabilului
23.05.2024 – Ecologizare mal drept râu Arieș – colectare deșeuri reciclabile și menajere
24.05.2024 – Salubrizare și igienizare Valea Racilor și Lacuri Băi Sărate
25.05.2024 – Campanie de colectare și reciclare hârtie de la instituțiile de învățământ din Turda
26.05.2024 – Dezinsecție și deratizare spații verzi DDD INSECTO
27.05.2024 – Promovarea proiectelor de mediu (Școli, licee, ONG-uri, grădinițe, cluburi sportive) –Asociația Club Științific Turda, Amos, Banca Regionala pentru alimente Cluj, Sănătatea printr-o alimentație corectă și sport cu Dana Ștef (Kangoo Jumps), handbal interactiv cu AHC Potaissa Turda juniori, volei cu Clubul sportiv Mosavo kids, trupa de majorete Phoenix, Activități TUP Turda, Parada costumelor reciclabile, Ora de sănătate-STOMA4U-Laura Dent.
28.05.2024 – Campanie colectare deșeuri voluminoase, igienizare containere puncte gospodărești, plantare material dendofloricol spații verzi
29.05.2024 – îngrijire spații verzi și salubrizarea carosabilului – zonele lacurilor Băi Sărate și Salina Turda
30.05.2024 – Colectare selectivă a deșeurilor electrice, baterii uzate (DEEE-uri) RoEcollect
31.05.2024 – Refacere marcaje treceri pietoni – din proximitatea instituțiilor de învățământ
Refacerea marcajelor pentru trecerile de pietoni din apropierea instituțiilor de învățământ.
Activitățile și campaniile de informare pregătite în cadrul acestui proiect au ca scop creșterea conștientizării și educarea comunității privind importanța protejării mediului înconjurător.
Vă așteptăm cu drag să participați la Festivalul „Verde la Turda” și să contribuiți activ la protejarea mediului înconjurător. Împreună putem face Turda mai verde!